cyanic-selkie/wikianc huggingface dataset:
Սերգեյ Շոյգու
Շինարարություն
1977-ից մինչև 1978 թվականը՝ «Պրոմխիմստրոյ» տրեստի վարպետ (Կրասնոյարսկ), 1978 թվականից մինչև 1979 թվականը՝ վարպետ, «Տուվինստրոյ» տրեստի տեղամասի պետ (Կիզիլ), 1979 թվականից մինչև 1984 թվականը՝ ավագ աշղեկ, գլխավոր ինժեներ, Սու-36 «Աչինսկալյումինստրոյ» շինարարական վարչության պետ, 1984 թվականից մինչև 1985 թվականը՝ «Սայանալյումինստրոյ» տրեստի կառավարչի տեղակալ (Սայանոգորսկ), 1985 թվականից մինչև 1986 թվականը՝ «Սայանտյաժստրոյ» (Աբական), 1986 թվականից մինչև 1988 թվականը՝ «Աբականվագոնստրոյ» տրեստի կառավարիչ։
1988 թվականից մինչև 1989 թվականը՝ ԽՄԿԿ Աբականի քաղաքային կոմիտեի երկրորդ քարտուղար, 1989 թվականից մինչև 1990 թվականը՝ ԽՄԿԿ Կրասնոյարսկի երկրամասի հրահանգիչ։
1990 թվականին տեղափոխվել է աշխատանքի նոր վայր՝ Մոսկվա։ 1990-1991 թվականներին եղել է ՌԽՖՍՀ Ճարտարապետության և շինարարության պետական կոմիտեի նախագահի տեղակալ։
Արտաքին հղումներ
Կատեգորիա:Ռուսաստանի պաշտպանության նախարարներ Կատեգորիա:Պաշտպանության նախարարներ Կատեգորիա:Ռուսաստանի Դաշնության հերոսներ Կատեգորիա:«Միասնական Ռուսաստան» կուսակցության անդամներ Կատեգորիա:«Հայրենիքին մատուցած ծառայությունների համար» 3-րդ աստիճանի շքանշանի ասպետներ Կատեգորիա:Ռուսաստանի «Հայրենիքին մատուցած ծառայությունների համար» 2-րդ աստիճանի շքանշանի ասպետներ Կատեգորիա:ԽՄԿԿ անդամներ Կատեգորիա:Խորհրդային պետական գործիչներ Կատեգորիա:Խորհրդային ռազմական գործիչներ Կատեգորիա:Տնտեսագիտական գիտությունների թեկնածուներ Կատեգորիա:Պատվո շքանշանի ասպետներ (Ռուսաստան) Կատեգորիա:Մոսկվայի 850-ամյակի հուշամեդալով պարգևատրվածներ Կատեգորիա:Խորհրդային տնտեսագետներ Կատեգորիա:Ռուսաստանի քաղաքական գործիչներ Կատեգորիա:Ռուս զինվորականներ Կատեգորիա:ԽՍՀՄ քաղաքական գործիչներ Կատեգորիա:Ռուս ազգայնականներ Կատեգորիա:Ռուս գեներալներ Կատեգորիա:Ռուս ճարտարագետներ Կատեգորիա:Ռուս տնտեսագետներ Կատեգորիա:Ռուս հուշավիպագիրներ
Մարմնի և հոգու մասին
Մարմնի և հոգու մասին (Testről és lélekről), ռեժիսոր Իլդիկո Էնյեդիի 2017 թվականին նկարահանած ֆիլմը։ Ֆիլմի պրեմիերան կայացել է 2017 թվականին Բեռլինի 67-րդ միջազգային կինոփառատոնի ժամանակ, որտեղ ֆիլմն արժանացել է մրցութային ծրագրի գլխավոր մրցանակին, ինչպես նաև Կինոմամուլի միջազգային ֆեդերացիայի և էկումենիկ ժյուրիի մրցանակներին ։ Ֆիլմի Երևանյան պրեմիերան կայացել է 2017 թվականին Ոսկե ծիրան կինոփառատոնի ժամանակ։
Սյուժե
Երկու ինտրովերտ մարդ պատահականորեն պարզում են, որ ամեն գիշեր նրանք տեսնում են նույն երազը։ Նրանք շփոթված են, թերահավատ, մի քիչ վախեցած։ Երբ նրանք տատանվելով ընդունում են այս տարօրինակ զուգադիպությունը, փորձում են օրը ցերեկով կրկնել այն, ինչ  տեղի է ունենում իրենց երազում։
Արտաքին հղումներ
Կատեգորիա:2017 ֆիլմեր Կատեգորիա:Հունգարական դրամա ֆիլմեր Կատեգորիա:2010-ականների դրամա ֆիլմեր Կատեգորիա:2017 դրամա ֆիլմեր Կատեգորիա:Հունգարերեն ֆիլմեր
Նիկոլայ Պետրով (այլ կիրառումներ)
Նիկոլայ Պետրով, կարող է վերաբերել՝
Ստելլա Ադլեր
Ստելլա Ադլեր (Stella Adler, ), ամերիկացի դերասանուհի և դերասանական վարպետության ամենահայտնի դասավանդողներից մեկը ։ Նա 1949 թվականին Նյու Յորքում հիմնել է սեփական «Stella Adler of Acting» դպրոցը։ Միակ ամերիկացի դերասանուհին է, որը սովորել է Կոնստանտին Ստանիսլավսկու մոտ։
Վաղ կյանք
Ստելլա Ադլերը ծնվել է Նյու Յորքի Ստորին Իսթ-Սայդում։ Նա Սառա և Ջեյքոբ Պ. Ադլերի կրտսերի դուստրն է, Լյութերի և Ջեյ Ադլերների քույրը և Չարլզ ու Սելիա Ադլերների խորթ քույրը։ Նրա բոլոր հինգ եղբայրներն ու քույրերը եղել են դերասաններ։ Ադլերները կազմել են հրեա-ամերիկյան դերասանական Ադլեր դինաստիան, որի սկիզբը դրվել է Իդիշ թատերական շրջանում և եղել է վառ էթնիկական թատերական բեմի նշանակալի մասը, որը ծաղկել է Նյու Յորքում 19-րդ դարի վերջից մինչև 1950-ական թվականները։ Ստելլա Ադլերը դարձել է իր ընտանիքի ամենահայտնի և ազդեցիկ անդամը։ Նա սկսել է հանդես գալ չորս տարեկան հասակում իր ծնողների իդիշ-արտ անկախ ընկերության կազմում։
Կարիերա
Ադլերն իր դերասանական կարիերան սկսել է չորս տարեկան հասակում՝ խաղալով «Broken Hearts» ներկայացման մեջ, ստորին արևելյան կողմում գտնվող Grand Street թատրոնում, իր ծնողների անկախ Yiddish-Art ընկերության Independent Yiddish Art Company-ի կազմում ։ Նա մեծացել է՝ ելույթ ունենալով իր ծնողների հետ, հաճախ խաղացել է տղաների և աղջիկների դերեր։ Նրա աշխատանքային գրաֆիկը թույլ չի տվել ուսմանը շատ ժամանակ հատկացնել, բայց երբ դա հնարավոր է եղել, նա սովորել է պետական դպրոցներում և Նյու Յորքի համալսարանում։ Լոնդոնում հոր թատերախմբի հետ, որի կազում ներառված է եղել մեկ տարի՝ Նյու Յորք վերադառնալուց առաջ, դեբյուտ է ունեցել 18 տարեկան հասակում՝ «Elisa Ben Avia» ներկայացման մեջ հանդես գալով Նաոմիի դերով։ Լոնդոնում նա հանդիպել է իր առաջին ամուսնուն՝ անգլիացի Գորացիա Էլիաշևին. նրանց կարճատև ամուսնությունը, սակայն, ավարտվել է ամուսնալուծությամբ։
Ադլերը Բրոդվեյում դեբյուտ է ունեցել 1922 թվականին՝ «The World We Live In» ներկայացման մեջ խաղալով թիթեռի դեր։ 1922-1923 թվականներին հայտնի թատերական գործիչ Կոնստանտին Ստանիսլավսկին իր առաջին (և վերջին) շրջագայությունն է կատարել ԱՄՆ-ում Մոսկվայի գեղարվեստական թատրոնի հետ։ Ադլերը, ինչպես նաև նրա բազմաթիվ այլ հայրենակիցներ, տեսել են այդ ներկայացումները, որոնք մեծ ազդեցություն են ունեցել դերասանուհու կարիերայի և 20-րդ դարի ամերիկյան թատրոնի վրա ։ Նա 1925 թվականին միացել է ամերիկյան լաբորատոր թատրոնին, այնտեղ ծանոթացել է Ստանիսլավսկու, Ռիչարդ Բոլեսլավսկու և Մարիա Ուսպենսկայայի ուսմունքներին։ 1931 թվականին Սենֆորդ Մեյսների և Էլիա Կազանի հետ միացել է Հարոլդ Քլուրմանի (Քլուրմանը դարձել է Ադլերի երկրորդ ամուսինը 1943 թվականին), Լի Ստրասբերգի և Չերիլ Քրոուֆորդի կողմից հիմնադրված թատերախմբին։ Թատերախմբի հետ նա աշխատել է «Success Story», «Awake and Sing!», «Paradise Lost», «Golden Boy» և «More to Give to People» պիեսներում։ Թատրոնի անձնակազմը եղել է Ստանիսլավսկու ստեղծագործության վրա հիմնված դերասանական վարպետության մեթոդիկայի առաջատար մեկնաբանողը։
1934 թվականին Ադլերը Հարոլդ Քլուրմանի հետ այցելել է Փարիզ և հինգ շաբաթ շարունակ հաճախել Ստանիսլավսկու դերասանական վարպետության պարապմունքներին։ Այդ ընթացքում նա իմացել է, որ Ստանիսլավսկին վերանայել է իր հայացքները թատերական արվեստի վերաբերյալ՝ ընդգծելով, որ դերասանը պետք է ստեղծագործի երևակայությամբ, այլ ոչ թե հիշողությամբ։ Վերադառնալուց հետո նա խզել է հարաբերությունները Ստրասբերգի հետ՝ հիմնվելով գործողության մեթոդի հիմնարար տեսակետների վրա ։
Անձնական կյանք
Ադլերը եղել է դերասան և թատերական ռեժիսոր Ջերի Ադլերի բարեկամը ։
Ադլերն ամուսնացած է եղել երեք անգամ.
1938-1946 թվականներին նա եղել է դերասանուհի Սիլվիա Սինդիի հարսը։ Այդ ժամանակ Սինդին ամուսնացած է եղել նրա եղբոր՝ Լյութերի հետ, և լույս աշխարհ է բերել նրա զարմիկին։ Նույնիսկ Սինդիի և Լյութերի բաժանումից հետո նրանք մնացել են մոտ ընկերներ։
Մահ
Ստելլա Ադլերը մահացել է Լոս Անջելեսում 1992 թվականի դեկտեմբերի 21-ին 91 տարեկան հասակում։ Մահացել է սրտային անբավարարությունից՝ ապրելով իր բոլոր քույրերից և եղբայրներից երկար  ։ Թաղված է Նյու Յորքի Գլենդել քաղաքի Մաունթ Կարմել գերեզմանատանը։
Դերասանական վարպետության հայացքներ
Ադլերը միակ ամերիկացի դերասանուհին է, որը սովորել է Կոնստանտին Ստանիսլավսկու մոտ ։ Նա եղել է թատրոնի երևելի անդամ, բայց Լի Ստրասբերգի հետ անհամաձայնությունը Ստալիսլավսկու համակարգի մասին ստիպել է նրան լքել թատերախումբը ։ Նա մի անգամ ասել է․
Ավելի ուշ Ադլերը կրկին հանդիպել է Ստանիսլավսկուն և հարցրել նրան Ստրասբերգի դերի մեկնաբանման մասին։ Կոնստանտին Ստանիսլավսկին նրան ասել է, որ հրաժարվել է հուզական հիշողությունից, որը Ստրասբերգի գերիշխող հարացույցն էր, բայց նրանք երկուսն էլ հավատում էին, որ դերասանները չունեն հիմք դրված այն, ինչը պահանջվում է նրանց տարբեր դերեր խաղալու համար, և որ անհրաժեշտ են լայնածավալ ուսումնասիրություններ՝ տարբեր մշակույթներից ծագող տարբեր հոգևոր արժեքներ ունեցող կերպարների փորձը հասկանալու համար։
Ինչպես և Ստանիսլավսկին, Ադլերը հասկանում էր «ոսկին», որը թաքնված էր կերպարի արտահայտման մեջ։ Դերասանները պետք է ցուցադրեն հուզական ապրումներ՝ պատկերացնելով բեմի տվյալ հանգամանքները, այլ ոչ թե հիշելով իրենց սեփական կյանքի ապրումները։ Նա նաև հասկանում էր, որ դերասանական աշխատանքի հիսուն տոկոսը ներքինն է (երևակայություն, հույզեր, գործողություններ, կամք), իսկ մնացած հիսունը՝ արտաքինը (քայլք, ձայն)։ Բեմում կերպարին ռեալիստական դարձնելու համար դերասաները պիտի ուսումնասիրեն դերը և ընտրություն կատարեն` հիմնվելով այն ամենի վրա, ինչ ստանում են նյութից։
Օրինակ, եթե կերպարը խոսում է ձիավարման մասին, մարդը պիտի իմանա ինչ-որ բան այդ մասին, հակառակ դեպքում նա կսկսի ձևացնել։ Ինչն ավելի կարևոր է, պետք է ուսումնասիրել տարբեր մարդկանց արժեքները, հասկանալու համար, թե ինչ կնշանակեին մարդկանց համար այն իրավիճակերը, որոնք դերասանի սեփական մշակույթում ոչինչ չէին նշանակի։ Ըստ Ադլերի՝ առանց այս աշխատանքի դերասանը բեմ է դուրս գալիս «մերկ»։ Այս մոտեցումը հայտնի է դարձել և Մարլոն Բրանդոյին, և Ռոբերտ դե Նիրոյին։
Ադլերը կերպարների անհանգստություններն ավելի գունագեղ դարձնելու համար մարզել է դերասանների զգայական երևակայությունը։ Նա կարծում էր, որ դերասանը բեմը կառավարելու համար անպայման պիտի տիրապետի դերասանական վարպետության ֆիզիկական և ձայնային տվյալների, և որ մարմնի ամբողջ լեզուն պիտի մանրամասնորեն մշակված լինի, իսկ ձայները պիտի լինեն պարզ և արտահայտիչ։ Նա հաճախ անվանել է սա բեմի արժանապատվություն։
Երգչուհի Յանսի Յանը 1980-ական թվականներին դարձել է Ադլերի աշակերտուհին՝ ցանկանալով իրեն ավելի հարմարավետ զգալ բեմում, և նրանք մնացել են մոտ ընկերներ մինչև Ադլերի մահը։ Նրա «Society’s Child» (2008) ինքնակենսագրականում Յանը հիշում է, որ Ադլերը չէր համակերպվում ուսանողների առաջընթացի բացակայության հետ։ Մի անգամ նա իր ուսանողներից մեկին տվել է 10 ցենտ, ու խնդերլ զանգել մորը՝ ասելու համար, որ նա այլևս «գործ չունի թատրոնում»։
Stella Adler Studio of Acting
Stella Adler Studio of Acting-ը (նախկինում Stella Adler Conservatory) դերասանական վարպետության հեղինակավոր դպրոց է, որը հիմնադրվել է դերասանուհի և մանկավարժ Ստելլա Ադլերի կողմից ։ Stella Adler-ի դերասանական վարպետության ստուդիան ունի երկու վայր՝ իր սկզբնական Նյու Յորքի կոնսերվատորիան, որը հիմնադրվել է 1949 թվականին, և դերասանական վարպետության ստուդիան Լոս Անջելեսում ։ Stella Adler դերասանական վարպետության ստուդիան կապ չունի Stella Adler կոնսերվատորիայի հետ, որը ստեղծվել է Լոս Անջելեսում 1985 թվականին ։
Հիմք
Որպես դերասան և ռեժիսոր աշխատելուն զուգահեռ, Ստելլա Ադլերը սկսեց դասավանդել 1940-ական թվականներին սկզբին Էրվին Պիսկատորի արվեստանոցում՝ Նյու Յորքի սոցիալական հետազոտությունների նոր դպրոցում։ Նա լքել է ֆակուլտետը 1949 թվականին ստեղծել է իր սեփական ստուդիան Նյու Յորքում, նույն տարում ։
Համատեղելով այն, ինչ նա սովորել է իդիշյան թատրոնից, Բրոդվեյից, Հոլիվուդից և Կոնստանտին Ստանիսլավսկուց, Ստելլա Ադլերը ստեղծելց Stella Adler Theatre Studio-ն, հետագայում վերանվանվել է Stella Adler Conservatory of Acting և վերջերս՝ Stella Adler Studio of Acting, որտեղ նա դասավանդել է գործող վարպետությունը տասնամյակներ շարունակ, իսկ 1985 թվականին նա բացել է Stella Adler Academy ակադեմիա և թատրոն Լոս Անջելեսում ։
Ադլերի թոռը՝ Թոմ Օպենհեյմը, որը ղեկավարում է Նյու Յորքի Stella Adler Studio of Acting-ը և Լոս Անջելեսի Art of Acting ստուդիան, ամփոփում է դերասանական վարպետության իր մոտեցումը որպես այդպիսին. «կատարելագործումը՝ որպես դերասան, և կատարելագործումը՝ որպես մարդ, հոմանիշներ են»։
Նյու Յորքի հաստատություն
Ստելլա Ադլերի դերասանական վարպետության ստուդիան Նյու Յորքում հիմնադրվել է 1949 թվականին։ 1969 թվականին նա դարձավ առաջին մասնագիտական ուսումնական հաստատությունը, որը միացավ Tisch School of the Arts-ին։ 2000 թվականին ստուդիան դարձավ 501 շահույթ չհետապնդող կազմակերպություն։ Stella Adler Studio of Acting-ը նպատակ է հետապնդում ստեղծել միջավայր թատերական արտիստների դաստիարակության համար, որոնք գնահատում են մարդկությանը, սեփական և ուրիշների համար գնահատող թատերական նկարիչների կրթության համար, որպես իրենց առաջին և արժեքավոր առաջնահերթություն՝ ապահովելով արվեստ և կրթություն մեծ համայնքի համար։
Stella Adler Studio of Acting պաշտոնական մասնաճյուղը West Coast Նյու Յորքում. Ստելլա Ադլերի դերասանական վարպետության ստուդիան կապված չէ Լոս Անջելեսի Stella Adler ակադեմիայի հետ։
Հաստատություն Լոս Անջելեսում
Հոլիվուդի Ադլերի երկար պատմությունը նշանակել է, որ նա սերտ և ուժեղ կապեր է ունեցել Լոս Անջելեսում։ Նա դասավանդել է տարիներ շարունակ Լոս Անջելեսուի տարբեր վայրերում, և, ի վերջո հոլիվուդյան ծառուղում բացել է Stella Adler Conservatory of Acting-ի դռները։ Հոլիվուդյան կոնսերվատորիայով անցած հայտնի մարդիկանցից են Նիկ Նոլթին, Սալմա Հայեկը, Էրիկ Շտոլցը, Շոն Էստինը, Ջոն Չարլզ Ջոփսոնը, Ջոն Ռիտերը, Սիբիլ Շեպարդը, Մայքլ Ռիչարդսը, Բենիսիո դել Տորոն և Մարկ Ռուֆալոն։
Պրոտեժե Ադլերը, Ջոաննա Լինվիլը և իրեն Գիլբերտը, համոզել են նրան բացել ակադեմիան 1985 թվականին Լոս Անջելեսում։ Միասին Գիլբերտը և Լինվիլը համարվում են դպրոցի համահիմնադիրները, և Ադլերը նրանց թույլտվություն է տվել օգտագործել իր անունը ։ Գիլբերտը եղել է դպրոցի տնօրենը հիմնադրման պահից 20 տարի ։
Դպրոցը դերասանական ստուդիա է, որն առաջարկում է լայն ուսուցում թատրոնի, կինոյի և հեռուստատեսության դերասանների համար։ Շենքում են գտնվում Ստելլա Ադլերի ոչ կոմերցիոն թատրոնը, իրեն Գիլբերտի թատրոնը, թատրոն-ստուդիան, ուսումնական դասարանները, պարային ստուդիան, երաժշտական ստուդիան, գրադարանը, հանդերձասրահները, տեսատեխնիկական դահլիճը, սցենոգրաֆիա և վարչական տարածքներ, որոնք նախատեսված են Ստելլա Ադլերի տեխնիկայի ուսուցման համար։
Լինվիլը շարունակում է դասավանդել ակադեմիայում, որպես առաջատար հրահանգիչ վերջին 25 տարիների ընթացքում։ Իրեն Գիլբերտը մահացել է 2011 թվականին ։
2010 թվականին դպրոցի շրջանավարտները ձևավորել են Stella Adler Los Angeles թատերական կոլեկտիվը ։
Ժառանգություն
Ադլերի տեխնիկան, որը հիմնված է երևակայության և հիշողության հավասարակշռված և պրագմատիկ համադրության վրա,հիմնականում վերագրվում է նուրբ և խորաթափանց մանրամասների ներմուծմանը և կերպարի խորը ֆիզիկական մարմնավորմանը ։ Էլեյն Սթրիթչը մի անգամ ասել է.
Ռոբերտ Բարտոնը «Acting: Onstage and Off» գրքում գրել է.
2004 թվականին Օսթինի Տեխասի համալսարանին կից Հարրի Ռենսոմի կենտրոնը ձեռք է բերել Ադլերի ամբողջական արխիվը՝ նրա փաստաթղթերի մի փոքր հավաքածուի հետ, Ադլերի նախկին ամուսին Հարոլդ Քլուրմանից ։ Հավաքածուն ներառում է նամակագրություն, ձեռագրեր, դասախոսությունների նշումներ, լուսանկարներ և այլ նյութեր։ Ադլերի ուսուցման ավելի քան 1100 ձայնագրություն և տեսագրություն 1960 թվականից մինչև 1980 թվականը թվայնացվել է կենտրոնի կողմից և հասանելի է կայքում ։
2006 թվականին նա արժանացել է հետմահու աստղի Հոլիվուդի Փառքի ծառուղում՝ Հոլիվուդի 6773 ծառուղում գտնվող Ստելլա Ադլեր թատրոնի դիմաց ։
Պոլկանն ու Շավկան
«Պոլկանն ու Շավկան» («Полкан и Шавка»), 1949 թվականի խորհրդային նկարված մուլտիպլիկացիոն ֆիլմ՝ նկարահանված Սերգեյ Միխալկովի համանուն առակի հիման վրա։ Ռեժիսոր Ալեքսանդր Իվանովի ամենահայտնի մուլտֆիլմերից մեկն է ։ Ֆիլմում օգտագործվել է Եվգենի Միգունովի կողմից առաջարկված նորարարական նկարչական հնարք՝ ֆոնի պատրաստումը յուղաներկերով ։
Սյուժե
Եկու շներ՝ Պոլկանն ու Շավկան, հսկում են ոչխարների հոտը գետի ափին։ Հանկարծ նրանք նկատում են նապաստակի, սկսում են հետապնդել նրան ու վազում են անտառ, որտեղ դեմ առ դեմ հանդիպում են երեք գայլերի։ Շավկան վախենում է ու հետ փախչում, իսկ անվախ Պոլկանը սկսում է կռվել գայլերի դեմ։ Դաժան պայքարում նրան հաջողվում է հաղթել մի գայլի, բայց ստացած վերքերից նա ուշագնաց է լինում։ Մյուս երկու գայլերը որոշում են, որ նա սատկել է, ինչից հետո գտնում են Շավկային։ Վախենալով իր կյանքի համար՝ նա փորձում է գոհացնել գայլերին՝ նրանց ասելով, որ պատրաստ է նրանց տանել ոչխարների հոտի մոտ։ Գայլերը գնում են նրա հետևից։ Շավկան գայլերին տանում է այնտեղ, որտեղից կարելի է հարձակվել ոչխարների վրա, սակայն դա չի փրկում նրա կյանքը. գայլերն ուտում են շանը՝ որոշելով, որ իրենք արդեն կարող են գլուխ հանել առանց նրա օգնության։ Մինչ այդ Պոլկանն ուշքի է գալիս և հասկանում, որ Շավկան դավաճանել է։ Նա գնում է գայլերի հետքերով, սակայն առաջ է ընկնում նրանցից, լողալով անցնում գետն այլ վայրով (գայլերը գետն անցնում են ծանծաղուտով), կտրում նրանց ճանապարհն ու սկսում հաչել՝ տագնապի ազդանշան տալով։ Նրա հաչոցը լսում է հովիվը, վերցնում զենքն ու սպանում գայլերին։ Վերջիններս ընկնում են գետը, իսկ Պոլկանը միանում է իր տիրոջը։
Վերահնչյունավորում
2001 թվականին մուլտֆիլմը վերականգնվել է ու նորից հնչյունավորվել «Студия АС» և «Детский сеанс 1» ընկերությունների կողմից։ Նոր տարբերակում ամբողջովին փոխվել է ֆոնոգրաման, հնչյունավորմանը մասնակցել են ժամանակակից դերասաններ, տիտրերում փոխվել են հնչյունային ռեժիսորի ու հնչյունավորողների անունները։ Վերահնչյունավորումը խիստ բացասական գնահատականի է արժանացել ինչպես հեռուստադիտողների մեծ մասի, այնպես էլ պրոֆեսիոնալ միության անդամների կողմից  ։ Պատկերի վերականգնման որակը նույնպես երբեմն քննադատության է ենթարկվել։
Վերաթողարկում
Մուլտֆիլմը բազմիցս վերաթողարկվել է DVD-ով մուլտֆիլմերի հավաքածուներում, օրինակ՝ «Քառյակ» («Квартет», 1947), «Փիղը և մրջյունը» («Слон и муравей», 1948), «Կկուն և սարյակը» («Кукушка и скворец», 1949), «Առյուծն ու նապաստակը» («Лев и заяц», 1949), «Պոլկանն ու Շավկան» («Полкан и Шавка», 1949), «Շինարար աղվեսը» («Лиса-строитель», 1950), «Ագռավը և աղվեսը, կկուն և աքաղաղը» («Ворона и лисица, кукушка и петух», 1953), «Ծխամորճն ու արջը» («Трубка и медведь», 1955), «Ճպուռն ու մրջյունը» («Стрекоза и муравей», 1935), «Առակների աշխարհում» («В мире басен», 1973)
Բարև, ամառ
«Բարև, ամառ» (Aloha Summer), կինոֆիլմ։
Պատմություն
Բակում մի խումբ խենթ դեռահասներ հանդիպել են Հավայայում, ամառային արձակուրդների ընթացքում։ Նրանք շատ տարբեր են, բայց նրանք միավորվել են և անհանգստացրել ամբողջ կղզին։ Սերֆինգ, պար, խմիչք և սեր։ Ամառը ավարտվել է, բայց ընկերները չեն բաժանվում։
Արտաքին հղումներ
Կատեգորիա:Ֆիլմեր այբբենական կարգով Կատեգորիա:1988 ֆիլմեր Կատեգորիա:Ամերիկյան դրամա ֆիլմեր Կատեգորիա:Ամերիկյան կինոկատակերգություններ Կատեգորիա:Անգլերեն ֆիլմեր Կատեգորիա:Ամերիկյան ֆիլմեր
Աֆրագոլա
Աֆրագոլա (Afragola), քաղաք Իտալիայում՝ Կամպանիա մարզի Նեապոլի գավառում։ Սահմանակից է Աչեռա, Կաիվանո, Կարդիտո, Կազալնուովո դի Նապոլի, Կազորիա համայնքներին ։
Բնակչության թվաքանակը 2001 թվականի տվյալներով եղել է 62 319, 2014 թվականի տվյալներով՝ 65 290 : Բնակչության խտությունը կազմում է 3.464 մարդ/կմ²։ Համայնքն զբաղեցնում է 17,99 կմ² տարածք։ Փոստային ինդեքս՝ 80021, հեռախոսային կոդ՝ 00081:
Ժողովրդագրություն
'''Բնակչության թվաքանակի փոփոխությունները.
Արտաքին հղումներ
Կատեգորիա:Իտալիայի բնակավայրեր
Աբերիսթուիթ Թաուն
«Աբերիսթուիթ Թաուն» (Clwb Pêl-Droed Tref Aberystwyth), Ուելսյան ֆուտբոլային ակումբ, ներկայացնում է Աբերիսթուիթ քաղաքը։ Ներկա պահին հանդես է գալիս Ուելսի պրիմեր լիգայում։ Հիմնվել է 1884 թվականին, իր խաղերը անցկացնում է «Ավենյու պարկ» մարզադաշտում, որը տեղավորում է 5 000 հանդիսատես։ Ակումբի ամենամեծ նվաճումը համարվում է 1899-1900 մրցաշրջանում Ուելսի գավաթի խաղարկությունում հաղթանակը։
Արտաքին հղումներ
Կատեգորիա:Ուելսական ֆուտբոլային ակումբներ
Ստորին Յուրմենգա
Ստորին Յուրմենգա (Нижняя Юрменьга), գետ Ռուսաստանում, հոսում է Վոլոգդայի մարզում և Նյուկսենսկի շրջան ում։ Գետաբերանը տեղակայված է Յուրմենգա գետի ձախ ափին՝ 8 կմ հեռավորության վրա։ Գետի երկարությունը 12 կմ է։ Գետի ակունքը գտնվում է Յուրմենգայի ճահճուտներում, 22 կմ հյուսիս-արևելքում Վոստրոե գյուղում։
Ջրային գրանցամատյանի տվյալներ
Ռուսաստանի ջրային գրանցամատյանի տվյալների համաձայն՝ պատկանում է Դոնի ավազանային շրջանին, ջրատնտեսային տեղամասը՝ Հյուսիսային Դվինա, ենթաավազանը՝ Սուխոնա։ Գետի գետային ավազանը՝ Հյուսիսային Դվինա։
Տվյալներն ըստ ջրային ռեսուրսների ֆեդերատիվ տեսչության.
Արտաքին հղումներ
Կատեգորիա:Ռուսաստանի գետեր Կատեգորիա:Դվինսկո Պեչարսկի ավազանային շրջանի գետեր
Սալասա
Սալասա (Salassa)՝ կոմունա Իտալիայում՝ Պիեմոնտ մարզի Թուրինի գավառում։ Բնակչությունը ըստ 2008 թվականի տվյալների՝ 1.668 մարդ։ Զբաղեցնում է 5 կմ² տարածք ։ Բնակչության խտությունը՝ 336 մարդ/կմ²։ Փոստային ինդեքսը՝ 10010 ։ Հեռախոսային կոդը՝ 10080։
Կոմունայի հովանավորն է Սուրբ Հովհաննես Մկրտիչը։ Տոնը նշվում է հունիսի 24-ին։
Ժողովրդագրություն
Բնակչության շարժը.
Արտաքին հղումներ
Կատեգորիա:Իտալիայի քաղաքներ
Մանուել Բերբերյան
Մանուել Բերբերյան, իրանահայ երկրաբան, երկրաշարժերի սեյսմաբանության, ակտիվ տեկտոնիկների, մայրցամաքային տեկտոնիկների, պատմական սեյսմիկության, հնագիտական երկրաշարժերի վտանգի նվազեցման, երկրաբանական քարտեզագրման և բնապահպանական գիտության և ճարտարագիտության բնագավառների մասնագետ։
Կենսագրություն
Մանուել Բերբերյանը ծնվել է 1945 թվականին Թեհրանում՝ հայոց ցեղասպանությունից փրկված հայկական ընտանիքում։ Նախնական կրթությունը ստացել է Թեհրանի Քուշեշ և Ֆիրդուսի դպրոցներում, «Խարազմի» ուսումնական հաստատությունում։ 1968 թվականին ավարտել է Թեհրանի համալսարանի երկրաբանական ֆակուլտետը, 1981 թվականին՝ Քեմբրիջի համալսարանի գեոֆիզիկայի ֆակուլտետի երկրաշարժերի և սեյսմոլոգիայի բաժինը՝ ստանալով դոկտորի աստիճան ։
LU-մասնատում
LU-մասնատում (LU-դեկոմպոզիցիա, LU-ֆակտորիզացիա) - A մատրիցի ներկայացումը երկու մատրիցների արտադրյալի տեսքով՝ A=LU, որտեղ L-ը ներքևի եռանկյուն մատրիցն է, իսկ U-ն՝ վերևի եռանկյուն մատրիցը։
Մանուել Բերբերյան
Կենսագրություն
Եղել է Իրանի ինժեներների վարչության գլխավոր խորհրդատուն, իրականացրել է բազմաթիվ նախագծեր, այդ թվում՝ 1971 թվականին ստեղծել է երկրաբանության կազմակերպության սեյսմիկ հետազոտությունների բաժինը, 1973 թվականին՝ Իրանի սեյսմիկ կենտրոնը, 1976 թվականին՝ Իրանի տեկտոնական, Իրանի ճեղքվածքների և Իրանի մեծ երկրաշարժերի կենտրոնների առաջին քարտեզների պատրաստումը։
LU-մասնատում
LU-մասնատում օգտագործվում է գծային հանրահաշվական հավասարումների համակարգերի լուծման, մատրիցի հակադարձման և որոշիչի հաշվման համար։ LU-մասնատումը գոյություն ունի միայն այն ժամանակ, երբ A մատրիցն հակադարձելի է, իսկ A մատրիցի բոլոր գլխավոր անկյունագծային մինորները ոչհատուկ են]] ։
Մանուել Բերբերյան
Կենսագրություն
1985 թվականին եղել է «Թարբիաթ մոալեմ» համալսարանի երկրաբանական ֆակուլտետի մագիստրատուրայի բաժնի մասնագիտական խորհրդի ղեկավար և պատասխանատու։ Փորձագիտական աշխատանքներ է իրականացրել անապատային խորազննության, տեկտոնիկայի, սեյսմոտեկտոնիկայի, սեյսմոլոգիայի, սեյսմիկ ռիսկերի ուղղությամբ։ 1977-1987 թվականներին Իրանի երկրաբանական կազմակերպությունում զբաղեցրել է տարբեր պաշտոններ ։
LU-մասնատում
Գծային հավասարումների համակարգի լուծում
A (համակարգի գործակիցների մատրից) մատրիցի ստացված LU-մասնատումը գծային հավասարումների համակարգի ընտանիքի լուծման համար կարող է օգտագործվել աջ մասի b տարբեր վեկտորներով՝ Եթե հայտնի է A մատրիցի LU-մասնատումը՝ A=LU, սկզբնական համակարգը կարելի է գրել հետևյալ տեսքով՝ Այս համակարգը կարող է լուծվել երկու քայլով։
Tux Typing
Tux Typing, տպագրելու անվճար ծրագիր, որն ստեղծվել է հատկապես երեխաների համար։ Այն ունի մի քանի տարբեր տեսակի խաղեր, բարդության մի քանի աստիճաններով ։ Այն նախագծված է այնպես, որպեսզի լինի զվարճալի և բարելավվի մեկ րոպեում տպվող բառերի արագությունը։
LU-մասնատում
Գծային հավասարումների համակարգի լուծում
Առաջին քայլում լուծվում է հետևյալ համակարգը՝ Քանի որ L-ն ներքևի եռանկյուն մատրիցն է, այս համակարգը լուծվում է անմիջականորեն ուղիղ տեղադրմամբ։
Մանուել Բերբերյան
Կենսագրություն
Դասավանդել է Թեհրանի պետական և մանկավարժական համալսարաններում։
Tux Typing
Тux Typing-ը գրվել է C ծրագրավորման լեզվով և հասանելի է Լինուքսի տարբեր տարբերակներում։
Միջավայր
Tux Typing ծրագիրն ունի նախավարժանքի տարբերակ` տպելու հիմունքները սովորելու համար։ Այն նաև ունի երկու խաղեր ։ Առաջինում ձկները թափվում են երկնքից։ Ամեն ձկան վրա գրված է տառ և ձկներով կազմված են բառեր։ Երբ խաղացողը տպում է համատասխան բառը, Տուքսը տեղափոխվում է և ուտում է ձկներին ։ Երկրորդ խաղը նման է դրան, բայց ունի այլ նպատակ` կանխել գիսավորների անկումը քաղաքի վրա։ Երբ գիսավորն ընկնում է քաղաքի վրա, վահանը հեռացվում է, ապա, եթե այն հարվածում է առանց վահանի, այն անհետանում է։ Եթե գիսավորի հարվածից քաղաքը ավերվում է, խաղացողը միավորներ է կորցնում։ Երկու խաղում էլ, որպես բառերի աղբյուր կարող են ընտրվել տարբեր լեզուներ ։
Ծանոթագրություններ
Կատեգորիա:Ծրագրային ապահովում այբբենական կարգով Կատեգորիա:Windows տեսախաղեր Կատեգորիա:GNU GPL արտոնագրով ծրագրային ապահովումներ Կատեգորիա:Լինուքսի ծրագրային ապահովում
Մանուել Բերբերյան
Կենսագրություն
1990 թվականից կնոջ և որդու հետ բնակվում է ԱՄՆ-ում։
Արտաքին հղումներ
Կատեգորիա:Իրանահայ գիտնականներ Կատեգորիա:Ամերիկահայեր
LU-մասնատում
Գծային հավասարումների համակարգի լուծում
Երկրորդ քայլում լուծվում է հետևյալ համակարգը՝ Քանի որ U-ն վերևի եռանկյուն մատրիցն է, այս համակարգը լուծվում է անմիջականորեն հակադարձ տեղադրմամբ։
Մատրիցի ձևափոխում
Համակարգը կարելի է լուծել վերևում նկարագրված LU-մասնատման մեթոդով։
Բանաձևի դուրսբերումը
Ելնելով կիրառման ոլորտից LU-մասնատումը կարող է կիրառվել միայն ոչհատուկ մատրիցի համար, որի համար մենք հետագայում կընդունենք, որ A մատրիցն ոչհատուկ է։
Քանի որ L մատրիցի և առաջին տողում, և U մատրիցի առաջին սյունում բոլոր էլեմենտները, հնարավոր է բացի առաջինից, հավասար են զրոյի, ունենք՝ Եթե a_{11} = 0, ապա l_{11} = 0 կամ u_{11} = 0։ Առաջին դեպքում L մատրիցի առաջին տողը ամբողջությամբ կազմված է զրոներից, իսկ երկրորդ դեպքում՝ U մատրիցի առաջին սյունը։ Հետևաբար, L և U մատրիցները ոչհատուկ են, իսկ դա նշանակում է A-ն նույնպես ոչհատուկ է, որը բերում է հակասության։ Այսպիսով, եթե a_{11} = 0, ապա ոչհատուկ A մատրիցը չունի LU-մասնատում։
Դիցուկ, այդ դեպքում և ։ Քանի որ L-ը և U-ն որոշված են U-ն հաստատունի վրա բազմապատկման ճշտությամբ և նույն հաստատունի վրա L-ի բաժանման ճշտությամբ, մենք կարող ենք պահանջել, որ l_{11} = 1։ Այդ դեպքում ։
Բաժանենք A մատրիցը վանդակների՝ որտեղ v, w^T, A' ունի համապատասխանաբար, , չափեր։
Նույն ձևով բաժանենք վանդակների L և U մատրիցները՝ A=LU հավասարումը կընդունի այսպիսի տեսք՝
Լուծելով հավասարումների համակարգը v_l, w_u, L', U' նկատմամբ, կստանանք՝ Վերջնականապես կունենանք՝ Այսպիսով, մենք N\times N չափի մատրիցն LU-մասնատմամբ բերեցինք > չափի մատրիցի LU-մասնատման։
արտահայտությունը կոչվում է a_{11} էլեմենտի Շուրի լրացում A մատրիցում ։
Ալգորիթմ
LU-մասնատման հաշվարկի ալգորիթմներից մեկը բերենք ներքևում։
Կօգտագործենք հետևյալ նշանակումները մատրիցի էլեմենտների համար՝ L=(l_{ij}), U=(u_{ij}),, ընդ որում մատրիցների անկյունագծային էլեմենտներն են՝ L: l_{ii} = 1, ։ Այդ դեպքում, եթե հայտնի է LU-մասնատման մատրիցն, նրա որոշիչը կարելի է հաշվել հետևյալ բանաձևով՝ L և U մատրիցները կարելի է գտնել հետևյալ ձևով (քայլերի կատարման հերթականությունը պետք է պահպանել խստորեն, քանի որ հաջորդ էլեմենտները գտնվում են նախորդների օգտագործմամբ)՝
Արդյունքում մենք կստանանք L և U մատրիցները։
Տվյալ մեթոդի ծրագրային իրականացման ժամանակ (Գաուսի կոմպակտ սխեմա) L և U մատրիցների ներկայացման համար կարելի է բավարարվել միայն մեկ մասիվով, որում L և U մատրիցները համակցվում են։ Այսպես, 3\times 3 չափի մատրիցի համար՝
Ծանոթագրություններ
Կատեգորիա:Մաթեմատիկա Կատեգորիա:Գծային հանրահաշիվ Կատեգորիա:Թվային մեթոդներ Կատեգորիա:Մատրից
Թերապիա (բուժում)
Թերապիա (հունարեն՝ ϑεραπεία - «Բժշկական օգնություն, բուժում»), դա մի գործընթաց է, որի նպատակն այս կամ այն հիվանդության կամ վնասվածքի ախտանշանների, ախտաբանական վիճակների կենսական նշանակության կամ այլ խանգարումների նորմալացումը և առողջության վերականգնումը ։
Թերապևտիկ մոտեցումներ
Հատկանշական է, եթե դուք չեք կարող արմատական բուժում Թերապիա (վերջնական փուլին քաղցկեղից, և այլն) իրականացվել է շարք թերապևտիկ և սոցիալական գործունեության, որը կոչվում է պալիատիվ խնամք։
Պահպանողական բուժում
Քիմիական և կենսաբանական մեթոդներ
Քիմիական և կենսաբանական մեթոդները համարվում են հիվանդ օրգանիզմի վրա ազդելու հիմնական պահպանողական մեթոդները։ Դրանք ներառում են՝
և այլ, ավելի հազվադեպ մեթոդներ։
Ֆիզիկական մեթոդներ
Ֆիզիկական պահպանողական բուժման մեթոդներին վերաբերվում են ֆիզիոթերապիան, մերսումը և բուժիչ ֆիզկուլուրան։ Շատ դեպքերում, այդ մեթոդները օժանդակ են։ Ֆիզիկական մեթոդները ներառում են նաև էլեկտրամագնիսական և ակուստիկ ճառագայթման միջոցով ազդեցություն օրգանիզմի վրա։
Վիրաբուժական բուժում
Վիրաբուժական բուժումը ձևականորեն դուրս է գալիս ներքին բժշկության (թերապիա) շրջանակներից։ Այն օգտագործվում է պահպանողական բուժման անզորության կամ ցածր   արդյունավետության դեպքում։
Այնուամենայնիվ, թերապիան չի կարելի հակադրել վիրաբուժությանը, քանի որ վիրաբուժական միջնորդությունը բուժման հատուկ դեպք է (թերապիա), որը պետք է օգտագործվի, երբ այն անհրաժեշտ է համաձայն թերապևտիկ ծրագրի։
Արտաքին հղումներ
Կատեգորիա:Բուժում Կատեգորիա:Դեղաբանական գիտություններ Կատեգորիա:Թերապիա
Մոռացված գյուղ
Մոռացված գյուղ (Забытая деревня), ռուս նկարիչ Արխիպ Կուինջիի (Архип Куинджи, 1841/1842-1910) նկարը՝ ստեղծված 1874 թվականին ։ Ներկայում ցուցադրվում է Տրետյակովյան պատկերասրահում։ Նկարված է յուղաներկով կտավի վրա, չափերը՝ 81,7 × 165 սմ ։
Պատմություն
Նկարի տեղծման գաղափարն ու նրա սյուժեն նկարչի մոտ առաջացել է 1873 թվականին դեպի հարավ կատարած ուղևորության ժամանակ։ Նույն թվականին էլ նա սկսել է աշխատել նկարի վրա ։ Նկարիչ Իլյա Ռեպինը, Իվան Կրամսկոյից իմանալով Կուինջիի՝ նմանատիպ նկար ստեղծելու մտադրության մասին, ասել է. «Ինչ երևույթ է պեղել։ ... Նմանը չունեցող գաղափար է» ։
«Մոռացված գյուղ» նկարն առաջին անգամ հանրության ուշադրությանն է ներկայացվել 1874 թվականին՝ Գեղարվեստական շրջիկ ցուցահանդեսների ընկերության («պերեդվիժնիկների») երրորդ ցուցահանդեսի ժամանակ ։ Արխիպ Կուինջիի ռեալիստական երկու այլ աշխատանքների՝ «Աշնանային ճամփախափանք» («Осенняя распутица», 1872) և «Չումակների ճանապարհը Մարիուպոլում» («Чумацкий тракт в Мариуполе», 1875) նկարների հետ միասին «Մոռացված գյուղ» կտավը դրական արձագանք է ստանում դեմոկրատական հրատարակությունների կողմից։ Դա Կուինջիի՝ պերեդվիժնիկների հետ մտերմացման ժամանակաշրջանն էր, իսկ 1875 թվականին նա դառնում է Գեղարվեստական շրջիկ ցուցահանդեսների ընկերության լիիրավ անդամ ։
Արձագանքներ
Արխիպ Կուինջիի ստեղծագործությանը նվիրված հոդվածում արվեստագետ Վիտալի Մանինը գրում է.
«Մոռացված գյուղի» գաղափարը բարենպաստ հող է ստանում Ընկերության՝ սոցիալապես սրված, հասարակական ուղղվածություն ունեցող արվեստում։ Ռուսական գյուղի խղճուկ վիճակը նկարում պատկերված է ժանգոտ գույներով։ Բնությունն ընկալվում է միայն մարդու մռայլ, սնանկ կենցաղի հետ ունեցած կապով։ Մոխրագույն մռայլ երկինքը, հորիզոնի տարածված գիծն ու ամայացած գյուղի տխուր տեսքը, բոլոր միապաղաղ ռիթմերն ու նկարի անապատային գույներն ուղղված են մարդկային լքված կյանքի թեմատիկայի սոցիալական մեկնությանը։ Ռուսական իրականությունը կարծես թե ներկայանում է սոցիալական մերկությամբ։
Արվեստագետ Վլադիմիր Պետրովը Արխիպ Կուինջիի ծննդյան 150-ամյակին նվիրված իր հոդվածում գրում է.
«Մոռացված գյուղ» (1874, ՏՊՊ) մենք տեսնում ենք Աստծու կողմից մոռացության մատնված աղքատ բնակավայր, որ կորել անվերջ հարթությունների մեջ ու կարծես թե ձուլվում է մռայլ աշնանային բնապատկերին։ Արտահայտնիչ կոմպոզիցիան, հեղինակի կողմից ամպամած օրվա անհրապույր մթնոլորտի ստույգ պատկերումը մեծ տպավորություն են գործել դիտողի վրա՝ ստիպելով զգալ, թե «ինչքան թախիծ, կարոտ ու կարիք կա այդ ... տափաստանում, այդ գորշ, մառախլապատ օրը ... ինչքան անօգնականություն կա այդ անսահմանության մեջ»։
Ծանոթագրություններ
Կատեգորիա:Արխիպ Կուինջիի նկարներ Կատեգորիա:1874 նկարներ Կատեգորիա:Տրետյակովյան պատկերասրահի նկարներ Կատեգորիա:Բնանկարներ
Լեհաստանի գրողների միություն
Լեհաստանի գրողների միություն, ԼԳՄ (Związek Literatów Polskich, ZLP), հիմնադրվել է 1944 թվականին Լյուբլինում լեհ գրողների և հասարակական գործիչների հանդիպման ժամանակ, Կարմիր բանակի կողմից Լեհաստանի ազատագրման ընթացքում։ Կազմակերպության սկզբնական անունը (Professional Union of Polish Writers) ծագել է 1920 թվականին լեհ գրող Ստեֆան Ժերոմսկուի կողմից ձևավորված Związek Zawodowy Literatów Polskich անունից, որը Երկրորդ համաշխարհային պատերազմի ժամանակ ապաակտիվացվել էր ։
1949 թվականին Շեցինում կայացած համաժողովի ժամանակ կազմակերպության անվանումը կրճատվել և դարձել է Լեհաստանի գրողների միություն, որպեսզի արտացոլի նոր կառավարության պարտադրված քաղաքականությունը ։ Հետագա տարիներին Լեհաստանի գրողների միության երկու պաշտոնական լրագրերն են եղել ամենամսյա «Twórczość» և ամենշաբաթյա «Nowa Kultura»։
Կոմունիստական Լեհաստանում գրողների միությունը երկրի գրական համայնքի միակ պաշտոնական ներկայացուցչությունն էր։ 1980 թվականին միությունն ունեցել է 1349 մասնակից 17 տարածքային կառույցներից ։ Պետության կողմից սահմանված տարեկան բյուջեն կազմակերպության անդամների համար ապահովել է բազմաթիվ հատուկ միջոցներ և թույլտվություններ ։
Պալեոգեն
Պալեոգեն, կայնոզոյի խմբի ամենահին համակարգն է, որը համապատասխանում է երկրի զարգացման կայնոզոյան դարաշրջանի առաջին էտապին։
Լեհաստանի գրողների միություն
1989 թվականին Խորհրդային միության փլուզումից հետո Լեհաստանի գրողների միությունը կորցրեց իր պետական հովանավորությունը ։ Ձևավորվեց այլընտրանքային նոր գրողների միություն, որը կոչվում է Stowarzyszenie Pisarzy Polskich (Լեհ գրողների հասարակություն)։ Այժմ երկու կազմակերպությունների գլխամասը գտնվում է Վարշավայի Krakowskie Przedmieście փողոցում գտնվող «Dom Literatury»-ում (Գրական տուն) պատմական շենքում ։
Ծանոթագրություններ
Կատեգորիա:Գրական կազմակերպություններ Կատեգորիա:Ստեղծագործական միավորումներ
Պալեոգեն
Անավանում
Պալեոգեն անունը առաջարկել է գերմանացի երկրաբան Կ․ Նաումանը, 1866 թվականին։ Պպալեոգենի շերտագրական ուսումնասիրությունը սկսվել է Փարիզի շրջակայքից, որտեղ անջատվել են տեղական հարկեր, որոշվել են նրանց ֆացիաները, հնէաշխարհագրությունը և բրածո ֆաունայի բնույթը։
Ռադիոերկրաբանական մեթոդներ
Ռադիոերկրաբանական մեթոդներով որոշված է պալեոգենի բացարձակ հասակը՝ ստորին սահմանը՝ 68±2 միլիոն տարի, վերինը՝ 25±2 միլիոն տարի։ Պալեոգենի նստվածքները ստորաբաժանվում են բաժինների և ենթաբաժինների՝
Հարկային և զոնային ստորաբաժանումները կրում են տեղական բնույթ։
Պալեոգենի նստվածքներ
Պալեոգենի նստվածքներն ունեն լայն տարածում, ներկայացված են նստվածքային, հրաբխածին նստվածքային, հրաբխածին և ցամաքային ֆացիաներով։ Նրանց բազմաֆացիալ բնույթը պայմանավորված է այդ ժամանակաշրջանում բազմիցս տեղի ունեցած ինտենսիվ տեկտոնական շարժումներով, որոնք ուղեկցվել են հրաբխականությամբ (ստորջրյա, ցամաքային), և որոնց հետևանքով երբեմնի գեոսինկլինալները վերածվել են գեոանտիկլինալների։
Սկզբնավորում
Պալեոգենի սկզբում մահացել են սողունների մեծ խմբեր (դինոզավրեր, թռչող թեփամորթներ, ծովային թեփամորթներ, իխտիոզավրեր, պլիոզավրեր)․ գոյություն են ունեցել երկկենցաղները, ոսկրավոր ձկները, լայն տարածում են ունեցել ցածրակարգ կաթնասունները, միջատները, կրծողները, փափկամորթները, միաբջիջ կենդանիներից՝ ֆորամինիֆերները և հատկապես նոլմուլիտիդները։
Պալեոգենի նստվաձքները հարուստ են գորշ ածխի (Հարավային Կովկաս, Հեռավոր Արևելք, Գերմանիա, ԱՄՆ, Կանադա), գազի և նավթի (Կարպատներ, Կովկաս, Անդրկովկաս, Նախակովկաս, Միջին Ասիա, Հեռավոր և Միջին Արևելք, Էլզաս, Կալիֆոռնիա, Վենեսուելա ևն), սաթի (Մերձբալթյան երկրներ և Դնեպրադոնեցկյան գոգավորություն), բիտումինային թերթաքարերի (Կարպատներ, Ղրիմ, Կովկաս, Միջին Ասիա), ֆոսֆորիտներ ՌԴ, Թունիս, Ալժիր, Մարոկկո և այլն), մանգանի (Ուկրաինա, Անդրկովկաս, Մանգըշլակ), երկաթի (Տուրգայի գոգավորություն, Արևմտասիբիրական հարթավայր), բոքսիտների (Ուկրաինա, Ղազախստան, ԱՄՆ, Հնդկաստան), դիատոմիտների (Մերձվոլգյան շրջան, Արևմտյան Սիբիր), կալիումական աղերի (Էլզաս, Իսպանիա) ևնի հանքավայրերով։
Կատեգորիա:Երկրաբանություն Կատեգորիա:Երկրաբանական ժամանակաշրջաններ
Թփիկ
Ծանոթագրություններ
Կատեգորիա:Անհայտ սեռի հայկական անձնանուններ
Համաշխարհային ծովային տնտեսություն
Համաշխարհային ծովային տնտեսություն, համաշխարհային տնտեսության մաս, որն առանձնանում է իր համեմատաբար ինքնուրույն տնտեսական կատեգորիայով, հասարակության արտադրողական ուժերի զարգացման, աշխատանքի աշխարհագրական բաժանման, համաշխարհային տնտեսության ինտերնացիոնալացման և գլոբալացման հետևանաքով։ Այն ունի հետևալ կառուցվածքը` Ծովային տնտեսության այս բոլոր տեսակները ներառում են ջրային տարածքի և ափամերձ շրջանների արտադրական ձեռնարկությունների ամբողջությունը։ Ծովային ակտիվ տնտեսական գործունեությունն արդեն դառնում է բազմաթիվ բարդ հիմնախնդիրների առաջացման սկզբնաղբյուր, որոնք կարելի է դիտարկել երկրների, տարածաշրջանների և անգամ ամբողջ մոլորակի մակարդակով։ Ինչ վերաբերվում է այդ մակարդակներից վերջինին, ապա այդ դեպքում այն հանդիսանում է համամոլորակային էներգետիկ, հումքային, պարենային հիմնախնդիրների անմիջական արտացոլումը։ ԵՎ այդ հիմնախնդիրների լուծման ուղիներից մեկը դարձավ Համաշխարհային օվկիանոսի ռեսուրսների օգտագործումը։ Համաշխարհային օվկիանոսի ավազանին է պատկանում ներկայիս նավթի և գազի հանույթի շուրջ 30%, իսկ մոտ ապագայում այն կարող է հասնել մինչև 50%։
Վերջին տասնամյակների ընթացքում ծովափնյա բնակչությունը մշտապես ավելանում է, ինչը պայմանանվորված է դեպի ծով անընդհատ տեղաշարժերով, որոնք բնորոշ են առանձին շրջաններին, այդ ֆոնին էլ ավելանում է ծովափնյա միլիոնանոց քաղաքների թիվը։ Համաշխարհային օվկիանոսի համամոլորակային հիմնախնդրի բնապահպանական ասպեկտը պետք է դիտարկել որպես բնակչության շարունակ ուժեղացող արտադրական գործունեության արտացոլում։ Ցավոք այդ գործունեությունը միշտ չէ, որ հաշվի է առնում Համաշխարհային օվկիանոսի առանձնահատկությունները,օվկիանոսային միջավայրի հատուկ դինամիկությունը, և ամենի արդյունքում օվկիանոսի վրա մարդածին բացասական ազդեցություն ոչ թե լոկալ է, այլ` գլոբալ։
Համաշխարհային օվկիանոսի «առողջությունը» մեծապես տուժել է նավթային աղտոտման, մետաղացման, քիմիացման հետևանքով։ Ամերիկյան հեղինակավոր մասնագետների կարծիքով մարդիկ իրենք են ստիպել օվկիանոսին հասնել վտանգավոր սահմանագծին` նրա բնական հնարավորության սահմանին, իսկ որոշ դեպքերում անգամ հատել է այդ սահմանագիծը։ Ահա թե ինչու օվկիանոսային արդյունավետ բնոգտագործման հիմնախնդիրն ամբողջ աշխարհում մնում է ուշադրության կիզակետում ։
Ծանոթագրություններ
Կատեգորիա:Տնտեսություն
Լուսակն (այլ կիրառումներ)
Լուսակն եզրը կարող է վերաբերել՝
Նիկոլայ Պետրով (նկարիչ)
Նիկոլայ Պետրովիչ Պետրով (Николай Петрович Петров, (18) սեպտեմբերի, 1834, Սանկտ Պետերբուրգ, Ռուսական կայսրություն –  (25) հուլիսի, 1876, Արիչչա, Հռոմ, Իտալիա), ռուս ժանրային գեղանկարիչ, Գեղարվեստի կայսերական ակադեմիայի ակադեմիկոս, «տասնչորսի խռովության» մասնակից, Սանկտ Պետերբուրգի նկարիչների արտելի հիմնադիրներից մեկը ։
Կենսագրություն
Նիկոլայ Պետրովը ծնվել է 1834 թվականի սեպտեմբերի 6-ին (նոր տոմարով՝ սեպտեմբերի 18) Սանկտ Պետերբուրգում, քաղքենու ընտանիքում։ Սովորել է Գեղարվեստի ակադեմիայում պրոֆեսոր Ալեքսեյ Մարկովի ղեկավարությամբ։ 1858 թվականին բնօրինակից կատարված նկարի համար ստացել է փոքր արծաթե մեդալ, իսկ հաջորդ տարի նույնպիսի մեդալի է արժանացել «Նկարչի արվեստանոց» («Мастерская Художника») նկարի համար, որը հաջողություն է ունեցել նաև ցուցահանդեսում։ 1860 թվականին Նիկոլայ Պետրովն ստացել է մեծ արծաթե մեդալ «Երեք տղամարդիկ Կռիլովի առակից» («Три мужика из басни Крылова») նկարի համար։
Մեծ ոսկե մեդալի համար անցկացվող մրցույթից Նիկոլայ Պետրովը հրաժարվել է իր մրցակիցների հետ միասին («տասնչորսի խռովություն») և հեռացել Գեղարվեստի ակադեմիայից՝ ստանալով դասային նկարչի կոչում։ Նա մասնակցել է Սանկտ Պետերբուրգի նկարիչների արտելի հիմնադրմանը և շատ է աշխատել պատվերներով, որոնք ստանում էր այդ արտելը։
Այդպես նա ստեղծել է սրբապատկերներ Կրոնշտադտի Լյութերական եկեղեցում, Օստրոգոժսկ քաղաքում, Օսկոլ քաղաքում, Եկատերինոդար քաղաքում, Դոնի զորքերի երկրամասում, Ինժեներական ակադեմիայում, Կուրսկի նահանգում, Կովկասում և այլուր, ինչպես նաև ստեղծել է դիմանկարներ՝ մեծ մասամբ պատճեններ, որոնցից են կայսր Նիկոլայ I-ի, կայսրուհի Ալեքսանդրա Ֆեոդորովնայի, արքայադուստր Մարիա Ֆեոդորովնայի, ինժեներ-գնդապետ Շենյավսկու, ազգային լուսավորության նախարար կոմս Դմիտրի Տոլստոյի դիմանկարները և Վիկտոր Պանինի համար ստեղծված աշխատանքը։
Արտելի աշխատանքներից բացի նա ստեղծել է նաև այլ նկարներ. դեռևս Ակադեմիայից հեռանալուց առաջ նա «1861 թվականի ռուսական գեղարվեստական ալբոմի» («Русский Художественный Альбом 1861 года») համար նկարել էր օրիգինալ վիմագրություններ՝ «Երեք տղամարդիկ Կռիլովի առակից» («Три мужика, из басни Крылова») և «Ոչ թե նա հարբած է, այլ անսահման ուրախ» («Не то, чтоб очень пьян, а весел бесконечно»), իսկ հետագայում փորագրել է երկու օֆորտ՝ «Նևսկի պողոտայում գտնվող արտելի շենքի դռնապանի դիմանկարը մինչև գոտկատեղ» («Поясной портрет швейцара при помещении артели, на Невском проспекте») և «Տան պատին նկարող տղան» («Мальчика, рисующего на стене дома»):
1867 թվականին «Գյուղացին դժբախտության մեջ» («Крестьянин в беде») և «Դրամահավաք եկեղեցու համար» («Сборы на церковь») նկարների համար Նիկոլայ Պետրովն ստացել է ակադեմիկոսի կոչում։ Հետագայում նա ստեղծել է «Երկու անցորդ» («Два прохожих»), «Շան էտյուդը» («Этюд собаки») և «Անհող գյուղացի» («Крестьянин-бобыль») նկարները, տվել է նկարչության դասեր։
1873 թվականին Նիկոլայ Պետրովի մոտ սկսել է զարգանալ թոքախտ։ Առողջությունը վերականգնելու և դրա հետ միաժամանակ արտասահմանյան գեղանկարչությունն ուսումնասիրելու նպատակով նա մեկնել է Իտալիա։ Այնտեղ նա ստեղծել է «Հռոմեական գյուղական տեսարան» («Римская сельская сцена»), «Երաժիշտը» («Музыкант»), «Հետաքրքրասերները նկարչի շուրջը» («Любопытные около художника»), «Ծերունին, որ ադամանդներ է առաջարկում երիտասարդ աղջկան» («Старик, предлагающий бриллианты молодой девушке»), «Խաղող քաղող տղան» («Мальчик, достающий виноград»), «Խոհանոցի ներսը» («Внутренность кухни»), «Широкая натура», Իտալիայի կյանքից ու բնությունից այլ տեսարաններ։ Սակայն Իտալիայի կլիման չի խոչընդոտել հիվանդության զարգացմանը, և 1876 թվականի հուլիսի 13-ին Նիկոլայ Պետրովը մահացել է ։ Թաղվել է Հռոմում՝ Տեստաչոյի ոչ կաթոլիկների գերեզմանատանը (Cimitero acattolico per gli stranieri al Testaccio), որ նախատեսված էր օտարերկրացիների համար։ Այդտեղ են թաղված նաև նկարիչներ Կարլ Բրյուլովը, Պիմեն Օռլովը, Պավել և Աեքսանդր Սվեդոմսկիները ։
Արտաքին հղումներ
Կատեգորիա:Ռուս նկարիչներ Կատեգորիա:Գեղարվեստի կայսերական ակադեմիայի ակադեմիկոսներ Կատեգորիա:Տուբերկուլոզից մահացածներ
Պալերմոյի արձանագրություն
Պալերմոյի արձանագրություն պալերմոյի քար, հին եգիպտական տարեգրություն դիորիտե սալաքարի բեկորին (45,3 x 25 սմ)։ 1877 թվականից գտնվում է Իտալիայի Պալերմո քաղաքի թանգարանում (որտեղից էլ՝ անվանումը)։
Տարեգրությունը փորագրվել է Հին թագավորության 5-րդ արքայատան ժամանակաշրջանում (մ․թ․ա․ 25 դար), ընդգրկում է 6-7 հարյուրամյակ՝ սկսած մինչդինաստիական ժամանակաշրջանից և ակներև է, որ կազմվել է վավերագրերի հիման վրա։
Կատեգորիա:Հին Եգիպտոսի մշակույթ Կատեգորիա:Ստելաներ
Տիրատրոն
Տիրատրոն, մարմրող պարպման (սառը կաթոդով) կամ ոչ ինքնուրույն աղեղային պարպման (տաքացվող կաթոդով) իոնային սարք, որն անոդից և կաթոդից բացի ունի մեկ կամ մի քանի կառավարող էլեկտրոդներ (ցանցեր)։ Տիրատրոնի բռնկումից հետո ցանցը կորցնում է անոդային հոսանքը կառավարելու հատկությունը, ուստի և տիրատրոնի պարպումը կարելի է մարել միայն անոդային լարումը փոքրացնելով։ Կիսահաղորդչային էլեկտրոնիկայի զարգացման շնորհիվ հոսանքի ուղղիչներում, փոխակերպիչներում և որպես ռելե օգտագործելու համար նախատեսված Տտիատրոնները գրեթե լիովին փոխարինվել են կիսահաղորդչային սարքերով (գլխավորապես, տիրիստորներով)։ Սակայն իմպուլսային տիրատրոնները (ԻՏ) լայն կիրառություն ունեն առավելապես էլեկտրական հոսանքի հզոր իմպուլսների ձևավորման շղթաներում (օրինակ, ռադիոկայանների լոկացիոն հաղորդիչների մոդուլյատորներում)։ ԻՏ–ների միջոցով ստացվում են 1–5000 ա ամպլիտուդով և 0,1–6 մկվրկ ու ավելի տևողության հոսանքի իմպուլսներ՝ մինչև 30 կհց կրկնման հաճախականության դեպքում։ Սովորաբար ԻՏ–ի աշխատանքի ժամանակ (օրինակ, գծային մոդուլյատորի սխեմայում) պարպման բռնկումը տեղի է ունենում պարբերաբար՝ ցանցային իմպուլսների կրկնման հաճախականությանը համապատասխան։ Պարպման ընթացքում ԻՏ–ի լարումը փոքրանում է \approx E_u–ից մինչև բռնկման ամենափոքր լարումը, և տիրատրոն փակվում է։ Այսպիսով, բեռնվածքի միջով անցնում են պարբերաբար կրկնվող հոսանքի իմպուլսներ։
Տես նաև
Կատեգորիա:Էլեկտրական լամպեր
Աղջիկը մառախուղի մեջ (ֆիլմ)
«Աղջիկը մառախուղի մեջ» (La ragazza nella nebbia), իտալական թրիլեր՝ նկարահանված 2017 թվականին ։ Կինոնկարի ռեժիսորն ու սցենարի հեղինակը Դոնաթո Կարիզին է ։ Ֆիլմը լիամետրաժ ռեժիսորական դեբյուտ է ։
Սյուժե
Ալպերում ծվարած Ավեշոտ փոքրիկ քաղաքն ապրում է իր խաղաղ և համաչափ կյանքով։ Սակայն տասնվեցամյա Աննա Լուի անհետացումը գլխիվայր փոխում է բնակիչների կյանքը։ Դեպքի վայր եկած տեսուչ Ֆոգելը հաստատուն կերպով հետամուտ է գտնել մեղավորին։ Դրա համար նա պատրաստ է օգտագործել ոչ երբեմն օրինական միջոցներ։ Մի անգամ արդեն այդպիսի դեպք պատահել էր իր կարիերայում, ինչը շուռ եկավ հենց իր դեմ։ Դրա համար աղջկա փրկությունը կարող է մաքրել նրա համբավի վրա նախկինում առաջացած բիծը։ Ընդ որում, շատ շուտով Ֆոգելը հասկանում է, որ Ամմա Լուն մահացած է։ Տեսուչի միակ նպատակը դառնում է հանցագործին բռնելը։
Արտաքին հղումներ
Կատեգորիա:2017 ֆիլմեր Կատեգորիա:Իտալական թրիլեր ֆիլմեր Կատեգորիա:Իտալերեն ֆիլմեր Կատեգորիա:Ֆրանսիական թրիլեր ֆիլմեր Կատեգորիա:Ֆիլմեր ոստիկանների մասին Կատեգորիա:Իտալական քրեական ֆիլմեր Կատեգորիա:Ֆրանսիական քրեական ֆիլմեր Կատեգորիա:Գրական ստեղծագործությունների էկրանավորումներ Կատեգորիա:Գերմանական թրիլեր ֆիլմեր Կատեգորիա:Իտալական ֆիլմեր Կատեգորիա:Ֆրանսերեն ֆիլմեր Կատեգորիա:Գերմաներեն ֆիլմեր
Տատու (խումբ)
Տատու («Тату»,«t.A.T.u.»), ռուսական երաժշտական խումբ, որի կազմի մեջ մտնում են Յուլիա Վոլկովան և Լենա Կատինան։ Խումբը ստեղծվել է 1999 թվականին պրոդյուսեր Իվան Շապովալովի կողմից երգահան Ալեքսանդր Վոյտինսկու հետ համատեղ։ Սկզբնապես «Տատու»-ն օգտագործում էր լեսբուհիների իմիջը, սակայն, հետագայում, հրաժարվում են նրանից։
«Տատու»-ն հանդիսանում էր համաշխարհային ճանաչում նվաճած առավել հաջողակ ռուսական փոփ-խումբ։ Նրանց սինգլները, ինչպես անգլերեն, այնպես էլ ռուսալեզու, գլխավորում էին Ռուսաստանի, Ավստրալիայի, Մեծ Բրիտանիայի, Գերմանիայի, ԱՄՆ-ի և այլ երկրների հիթ-շքերթները։ Նրանց նորամուտային անգլալեզու «All the Things She Said» սինգլը դառնում է տարվա ամենահաջողակ սինգլներից մեկը և գլխավորում է աշխարհի գլխավոր հիթ-շքերթները։ «Տատու»-ն հանդիսանում է առաջին և միակ ռուսական խումբը, ով արժանացել է «IFPI» մրցանակի՝ վաճառված ալբոմների քանակի համար։
2003 թվականի մայիսին խումբը մասնակցում է «Եվրատեսիլ» երգի մրցույթին՝ զբաղեցնելով երրորդ հորիզոնականը։ 2004 թվականին խումբը հայտարարում է ստեղծագործական դադարի մասին, ««Տատու»-ն Երկնատակում» շոուի նկարահանման ժամանակ։
2004 թվականին խզում են իրենց պայմանագիրը պրոդյուսեր Իվան Շապովալովի հետ։
2005 թվականի հոկտեմբերին թողարկում են իրենց երկրորդ միջազգային ալբոմը՝ «Dangerous and Moving», որը արժանանում է «պլատինե» կարգավիճակի և գլխավորում է բազմաթիվ միջազգային հիթ-շքերթներ։
2009 թվականի մարտին խմբի մենեջմենթը հայտարարում է երկու երգչուհիների մենկատարային նախագծերի, ծրագրերի և մեծամասշտաբ ռեժիմով խմբի աշխատանքների դադարեցման մասին ։
Խմբի ստեղծումը
«Տատու» դուետը ստեղծվել է գովազդային հոլովակների սցենարիստ Իվան Շապովալովի կողմից 1999 թվականին երգահան Ալեքսանդր Վոյտինսկու հետ համատեղ։ Շապովալովը և Վոյտինսկին քասթինգ անցկացրեցին մենակատարուհու ընտրության համար, որի արդյունքում ընտրվեց Լենա Կատինան։ Ձայնագրվում են մի քանի երգ, այդ թվում «Հարավսլավիա» («Югославия»), որը քննադատում էր 1999 թվականի ամերիկյան ռմբակոծումները Հարավսլավիայում։ Հետագայում Իվան Շապովալովը որոշում է ստեղծել դուետ և Լենա Կատինային առաջարկում է խումբ հրավիրել մեկ այլ աղջկա։ Նա հրավիրում է Յուլիա Վոլկովային (ով մինչ այդ մասնակցում էր քասթինգին), նրա թեկնածությունը արժանանում է Շապովալովի հավանությանը ։ Յուլիա Վոլկովան այդ ժամանակ 14 տարեկան էր, իսկ Ելենա Կատինան՝ 15 տարեկան։ Դուետի համար ընտրվում է լեսբուհու իմիջը։ Աղջիկները ծանոթ էին մինչ «Տատու»-ի ստեղծումը, երկուսն էլ ելույթ էին ունենում «Նեպոսեդի» («Непоседы») մանկական երաժշտական համույթում։ Խմբի անվանումը, ինչպես այնուհետև ասում էին դուետի մասնակիցները, կարող էր նշանակել «Նա սիրում էր Նրան» («Та любит Ту»)։
«Ես ցնորվել եմ» («Я сошла с ума») երգի տեքստը գրել է լրագրողուհի Ելենա Կիպերը և Ա.Ս. Գերասիմիովի անվան կինեմատոգրաֆի համառուսաստանյան պետական համալսարանի (ՎԳԻԿ) ուսանող Վալերի Պոլիենկոն, երաժշտությունը՝ Սերգեյ Գալոյանը։ Ֆինանսական հովանավոր հանդես է գալիս գործարար Բորիս Ռենսկին։ Ստեղծագործական գործընթացը կառավարելու նպատակով ստեղծվում է «Նեֆորմատ» («Неформат») ընկերությունը՝ Շապովալովի գլխավորությամբ։
Դուետի համապրոդյուսեր Ելենա Կիտերը ասում էր, որ լեսբուհիների իմիջը օգտագործելու գաղափարը նրան եկավ շվեդացի կինոռեժիսոր Լուկաս Մուդիսոնի «Ցույց տուր ինձ սեր» («Fucking Åmål», 1998 թվական) ֆիլմը դիտելուց հետո ։ Ֆիլմի սյուժեն հիմնված է երկու դպրոցական աղջիկների սիրո վրա։
2000-2001 թվականներ
2000 թվականին թողարկվում է «Ես ցնորվել եմ» սինգլը, որը մի քանի ամսվա ընթացքում զբաղեցնում էր առաջին հորիզոնականը ռուսական ռադիոկայանների հիթ-շքերթներում։ Հոկտեմբերին թողարկվում է տեսահոլովակը, անմիջապես զբաղեցծնելով առաջին տեղը «MTV Russia»-ում։ Մենակատարուհիների տեսողական կերպարի վրա, Շապովալովի հետ համատեղ, աշխատում էր վիզաժիստ Անդրեյ Դրիկինը։ Դեկտեմբերի 19-ին խմբի մենակատարուհիները տալիս են առաջին պրես-կոնֆերենցիան դպրոցում, որտեղ սովորում էր Յուլիա Վոլկովան։
2001 թվականին «Նեֆորմատ» ընկերությունը պայմանագիր է ստորագրում «Universal Music»-ի ռուսական բաժանմունքի հետ։ Ըստ պայմանագրի խումբը պետք է թողարկի երեք ալբոմ։